Up-720/05
Natisni
Opravilna št.:
Up-720/05
Datum odločitve:
25. 10. 2006
ECLI:
ECLI:SI:USRS:2006:Up.720.05
Akt:
Ustavna pritožba zoper sklep Okrožnega sodišča v Celju št. Ks 183/2005 z dne 14. 6. 2005
Izrek:
Ustavna pritožba zoper sklep Okrožnega sodišča v Celju št. Ks 183/2005 z dne 14. 6. 2005 se ne sprejme.
Evidenčni stavek:
Ker je pritožnik zoper prvostopenjski sklep pritožbo vložil, sodišče pa je o njej vsebinsko odločilo, pritožniku ni bila kršena pravica iz 25. člena Ustave.
Ker pritožnik kršitve 29. člena Ustave ni z ničimer utemeljil, Ustavno sodišče teh kršitev ni moglo preizkusiti.
Geslo:
1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
5.3.13.3 - Temeljne pravice - Državljanske in politične pravice - Procesna jamstva, pravica do obrambe in poštenega sojenja (19, 20, 21, 22, 23, 24, 25, 26, 27, 28, 29, 30, 31) - Dvostopenjska sodna pristojnost (25).
5.3.13 - Temeljne pravice - Državljanske in politične pravice - Procesna jamstva, pravica do obrambe in poštenega sojenja (19, 20, 21, 22, 23, 24, 25, 26, 27, 28, 29, 30, 31).
Pravna podlaga:
Člen 25, 29, Ustava [URS] 
Člen 55.2.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
22. 7. 2005
Vrsta odločitve:
sklep
Vrsta rešitve:
nesprejem ustavne pritožbe
Dokument:
US26634
Dokument v PDF obliki:
Up-720-05.pdf
116 KB
Prenesite datoteko
Up-720/05-4
25. 10. 2006
SKLEP
Ustavno sodišče je v postopku za preizkus ustavne pritožbe, ki jo je vložil A. A. iz Ž. Ž., na seji senata dne 12. oktobra 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sklep Okrožnega sodišča v Celju št. Ks 183/2005 z dne 14. 6. 2005 se ne sprejme.
Obrazložitev
1. Z izpodbijanim sklepom je  bila zavrnjena pritožnikova pritožba zoper prvostopenjski sklep o odmeri nagrade in stroškov sodnemu izvedencu v kazenskem postopku.
2. Pritožnik zatrjuje kršitev 25. in 29. člena Ustave. Po pritožnikovem mnenju je izpodbijani sklep protiustaven, ker v pravnem pouku navaja, da zoper njega ni pritožbe.
3. Ustava v 25. členu določa, da je vsakomur zagotovljena pravica do pritožbe ali drugega pravnega sredstva proti odločbam sodišč in drugih državnih organov, organov  lokalnih skupnosti in nosilcev javnih pooblastil, s katerimi ti odločajo o njegovih pravicah, dolžnostih ali pravnih interesih. V zvezi s to določbo je Ustavno sodišče že večkrat pojasnilo, da pravica do pravnega sredstva več od pravice do pritožbe zoper odločbo prve stopnje ne zagotavlja. Pritožniku je bila zoper sklep o odmeri nagrade na voljo pritožba. To je vložil in sodišče je o njej vsebinsko odločilo. Glede na navedeno pritožniku očitno ni bila kršena pravica iz 25. člena Ustave.
4. Pritožnik je v ustavni pritožbi uveljavljal tudi kršitev pravic iz 29. člena Ustave (pravna jamstva v kazenskem postopku), vendar kršitev ni utemeljil. Ustavno sodišče zato zatrjevanih kršitev ni moglo preizkusiti.
5. Ker očitno ne gre za kršitve človekovih pravic ali temeljnih svoboščin, kot jih zatrjuje pritožnik, Ustavno sodišče ustavne pritožbe ni sprejelo v obravnavo.
6. Senat Ustavnega sodišča je sprejel ta sklep na podlagi prve alineje drugega odstavka 55. člena Zakona o Ustavnem sodišču in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer